1938 m. spalių 14 d. I retai. 


| „AIDO“ PRIEDAS VAIKAMS | 


GIMTASAI KAIMELIS 


Toli paliko gimtas kaimelis, 

Kur užlingavo man motinėlė. 
Kaip gera buvo, kai dar vargelis 
Jaunos širdužės niekad negėlė! 


Ten, kūdikėliu būdams, bėgiojau, 
Ten girių dainos įkvėpė mintį, 

Ir prieš Aukščiausį pasižadėjau 
Garbės vainiką šalelei pinti. 


Ten mano broliai plėšia dirvonus, 
Ten jaunos sesės rūtas augina, 
Tenai motulė, tenai mieloji, 
Jauną širdužę vis nuramina... 


V. Kuolaitis. 

Kaip atsirado Neris 


Padavimas 


Graži mūsų Neris. Žmonės, jos 
grožiu sužavėti ir nemokėdami sau 
išaiškinti jos atsiradimo, sudėjo 
apie ją gražų padavimą. Neris sa- 
vo bėgio pradžioje vadinama yra 
Vilija: 

Gyveno kartą, labai labai se- 
niai, moteris vardu Vulijona ir jos 
vyras, garsus siuvėjas. Juodu labai 
vienas antrą mylėjo, santaikoje gy- 
veno ir buvo laimingi. Vyras siū- 
davo apylinkės žmonėms drabu- 
žius, Vulijona šeimininkavo, buvo 
visiems gera ir maloni, džiaugėsi 

savo likimu. 

Bet štai, nežinia dėl kokios 
priežasties, dėl kokio nusikaltimo, 
dievai supyko ant siuvėjo ir skau- 
džiai jį nubaudė: pavertė jį akme- 
niu. Bet tasai akmuo buvo nepa- 
prastas. Nors jis nejudėjo, nors ne- 
galėjo pasikelti iš vietos, nors pa- 
sidarė nebepanašus į žmogų, tačiau 


stebuklingu būdu galėjo siūti. Ir- 


nešdavo žmonės, kaip ir pirma, pas 
užburtąjį akmenį medžiagas, pa- 
prašydavo akmenį jiems pasiūti 


drabužius ir, palikę darbą per naktį, 


rytą rasdavo pasiūtus drabužius. 
Sąžiningi žmonės, globodami vargšę 
Vulijoną, palikdavo jai užmokestį 
prie akmens. Vakarui atėjus, Vuli- 


jona išeidavo iš medžių ir tanku- 
mynų, kuriuose per dienas slėpda- 
vosi nuo smalsuolių, ir pasiimda- 
vo pinigus. Taip ji sau gyveno ir 
vargo, laimingas dieneles minėda- 
ma, savo mylimą vyrą apverk- 
dama. 


Bet štai atsirado nedoras žmo- 
gus, kurs išdrįso pasijuokti iš ne- 
laimingo užburtojo siuvėjo. Atėjęs 
prie akmens, padėjo medžiagą ir 
pašiepdamas pasakė: ,Pasiūk man 
nei šį, nei tą“. Tą juoką išgirdęs, 
vargšas suakmenėjęs žmogus taip 
susigraužė ir nuliūdo, kad iš to su- * 
sigraužimo nustojo savo stebuk- 
lingos galios siūti ir pasidarė pa- 
prastu akmeniu. 


Tai labai skaudžiai pajuto varg- 
šė Vulijona: Ji dar vis tikėjosi 
vyrą atgaivinsianti, savo laimę su- 
sigrąžinsianti. Apkabinusi šaltą ak- 
menį, fi ėmė taip graudžiai verkti, 
kad išjos ašarų pasidarė šaltinis. 
O Vulijona vis verkė ir verkė. Pa- 
galiau, pati pavirto vandeniu ir 
nuplaukė per klonius ir slėnius. 
Naują upę žmonės pavadino jos 
vardu, tik tą vardą ilgainiui su- 
trumpino, nes ištarti Vilija jiems 
buvo lengviau. 


Graži mūsų žemė 


Graži mūsų žemė 

Pavasario rytą, 

Kai artojai aria 

Lauką juodą, pliką. 
Graži mūsų žemė, 
Kai rugiai žaliuoja, 
Tyliai vėjui pučiant, 
Avižos liūliuoja. ' 


Kai kalnai ir klonys 
Salna sidabruoti, 
Graži mūsų žemė 
Baito sniego plotais. 
Graži mūsų žemė — 
Mūs brangi tėvynė, 
Kai ją visi ariam, 
Visi karštai mylim. 
Pr. Rimšelis. 


Lietuvos Valstybės ateitis — Lietuvos jaunieji 


medelių sodinimo šventę. 


ūkininkai gra 


v 
Zz 


iai pasirodė per 

Kai užaugsiu 


O kai aš užaugsiu, 
Kaip mano brolelis, 
Dirbti taip mokėsiu, 
Kaip senas tėvelis. 


Ašai užkinkysiu 
Bėrąjį žirgelį, 
Užarsiu, užsėsiu 
Šios dirvos sklypelį. 


Būsiu aš artojas, 
Dirbsiu, kaip galėsiu, 
Turčiui, anei vargšui 
Duonos negailėšiu. 


A. Ivanauskaitė. 

"Aš ir kiškis 


Šunelio pasakojimas 


Mano šeimininkas vieną šven- 
tadienį išėjo pasivaikščioti. Aš taip 
pat sekiau paskui jį. Ėjome ežero 
pakrante, tarp krūmokšnių. Aš 
stengdavausi  apibėgti kiekvieną 
krūmokšnį, gerai jį apuostyti, na, 
ir „paženklinti“, — išsišlapinti. Ne 
visi žmonės žino, kodėl mes „žen- 
kliname“ beveik kiekvieną trobėsių 
sąsparą, žymesnius tvorų mietus, 
pakelių medžius, krūmokšnius. Mat, 
mes labai atsargūs. O kas būtų, 
jei aš pasimesčiau nuo šeimininko? 
Kitas paklystų, prapultų, tik ne šuo. 
Mes, uostinėdami „paženklintas“ 
vietas, grįžtame atgal į namus. Tai 
matote, kam mes tai darome. To- 
dėl nesijuokite iš mūsų ir mums 
netrukdykite, kai pamatote mus be- 
uostinėjančius patvorius. 

Mano šeimininkas priėjo aukš- 
toką kalnelį, pušimis apaugusį. Jis 
iš lėto užlipo jo viršūnėn ir atsi- 
sėdo pasilsėti. Aš, apzujęs kelis 
kartus tą kalnelį, pribėgau prie šei- 
mininko ir atsiguliau netoli jo kojų. 
Buvau pailsęs ir dažnai alsavau 
ir vėdžiaus, iškišęs liežuvį. 

Reginys buvo labai gražus. Po 


ü 


kalva tyvuliavo ežerėlis, šalia kal- 
vos buvo kitos tokios pat, visur 
bangavo rugiai ir rugiai. Vėjelis 
pūtė nuo ežerėlio ir vėsino mane 
ir mano šeimininką. Buvo labai 
gera. 

Tik štai 


šeimininkas parodė 


"man, kad prie jo prieičiau. Aš tin- 


giai, nesikeldamas, pradėjau prie jo 
šliaužti. Kai prišliaužiau, jis paėmė 
mane už galvos ir, atkreipęs mano 
snukį į klonelį, tarė pašnibždomis: 
— Zuikis! 

Aš pastačiau ausis ir pradėjau 


šeimininkas zuikiu pavadino. Pui 
kus tai gyvulėlis! Aš mačiau jo il 
gokas ausis, visą jį pritūpusį ir pa“ 
sirengusį bėgti. Ir taip užsimania! 
prie jo pribėgti, apsikabinti ir pa“ 
žaisti! Aš taip ne kartą žaidžiaV 
su kaimyno Ruduku... 

Šeimininko rankos  paleid? 
mane. Aš, pajutęs laisvą kakld 
šokau strimagalve prie zuikio. Zui” 
kis jau seniau žiūrėjo į mus ir visž 
matė. Kai jis pamatė mane bebê 

gantį prie jo, taip pat pasuko pa- 
kalnėn nuo manes. 

— Ajajai! ajajai! palauk! — su- 
unksčiau, besivydamas zuikį. Bet 
kur tau!. Jis nė klausyt nenori, du- 
mia nuo manęs, net švilpia. Aš 
mačiau, kaip jis kelis kartus per- 
sivertė per galvą, po kiekvieno to- 
kio kūlio dar greičiau bėgdavo. 

Ajajai! palauk! ajajai!—vis šau- 
kiau ir bėgau paskui zuikį. Iš pra- 
džių man atrodė, kad aš prie jo 
artinuos. Bet kai prisėjo bėgti į 
kitą kalnelį, aš jau atsilikau. Zui- 
kis savo ilgomis pasturgalinėmis 
kojomis tik meta, tik meta visą 
savo kūną. Kol aš pribėgau pusę 
šlaito, kiškis jau buvo kalvos vir- 
: Šūnėje, o kol aš pasiekiau viršūnę 
ir apsidairiau, kiškio jau nebesimatė, 
dingo iš akių. 

Mes turime gerą uoslę. Panos- 
čiau žolę vienoje vietoje, kitoje, — 
` ir susivokiau, kur zuikis nubėgo. 
Pasileidau bėgti jo pėdomis. Ne- 
trukus ir vėl pamačiau jį bebėgantį 
kloneliu į trečią kalnelį. 

„ — Ajajai! palauk! —vėl 
jam ir dar greičiau pašileidau bėgti. 
O jis,—kad jis surugtų! — pajutęs 
mane, ausis pastatęs ir mano pu- 
Sėn atkreipęs, nukūrė, kaip vėjas, 
1 tą kalnelį. Kol aš užbėgau ant 
kalnelio, zuikis ir vėl dingo iš akių. 


Aš, pauostęs keliose vietose žolę, . 


ViA-R AE. L.lS 


surikau 

šokau priekin. O čia rugiai, ru- 
giuose zuikio, žinia, nepavysi. Aš 
pamėginau rugių lauką apibėgti, 
bet kur tau! Argi tokį platumą api- 
bėgsi? O ir ką laimėsi apibėgęs? 
Zuikis jau seniai tiesiu keliu bus 
iš jo išbėgęs ir kitan pasislėpęs. 

Reikėjo grįžti prie šeimininko 
be nieko. Gėda truputį buvo! Juk 
pasileidau kaip sakalas, o nutūpiau 
kaip vabalas... 

eimininkas vis dar sėdėjo toje 
pat vietoje. Jis manęs, matyt, 
laukė. Geras jis, kad palaukė! Jei 
jis būtų nuėjęs kur kitur, man būtų 
prisėję vėl bėgioti ir jo ieškoti. 

Jis mane pastebėjo ir pasišaukė. 
Aš, nuleidęs galvą ir uodegą, priė- 
jau prie jo. Jis paglostė mane ir - 
sako: 

— Kvailas tu, Murzi, kvailas, 
kad norėjai zuikį pagauti. Ar tu 
nežinojai, kad jis už tave grei- 
tesnis? 

O aš, tikrai, to nežinojau. Juk 
aš zuikį Pamačiau pirmą kartą savo 
gyvenime. Ir pagauti aš jo neno- 
rėjau, aš norėjau su juo tik susi- 
pažinti ir pažaisti... 

Abudu, aš ir šeimininkas, grį- 
žome namo. Aš vilkaus paskui, 
visas suplukęs, pavargęs, ir tik 
svajojau greičiau pasiekti ląstą ir 
pasilsėti. 

V. B. 


Aš nelaukiu 


Aš nelaukiu rudenėlio, — ` 

Jisai šaltas, negražus, 

Jis užmigdo pievoj gėles 

„ dr pakanda lapelius. 

Šaltas vėjas tada daužos 
Mūsų sode ir miške, 
Nebeskamba paukščių dainos, 
Visur tyla nebyli. 


Jau užmigo sodo gėlės, 
` Neskrajoja nė drugiai, 
Nusiminė ir mergelės, 
Kad nežydi žolynai. 
Aš nelaukiu rudenėlio, — 
Jisai šaltas, negražus, - 
Svyra žolės prie upelio, 
Jau saulutės nebebus. 
J. Žižmaitis. 


VARBELIS 


Lietuvos vaikai labai mėgsta skudučių muziką. Čia matome: 
skudutininkų orkestrą. 


Katės teisme 


Kažkur katės gavo sūrį ir 
norėjo pasidalyti lygiomis. Su- 
sipyko, susivaržė, purkšt purkšti 
akis ėmė draskytis. Nusinešė 
pas loki ir prašo: 

— Būk toks geras, pada- 
lyk mums sūrį pusiau. 

— Gerai, — sako lokys ir 
ėmė dalyti: perlaužė sūrį pu- 
siau, palygino dalis, viena di- 
desnė. 


— Dešiniojoje rankoje dau- 


giau, — tarė lokys ir gerą 
gabalą atkando nuo didesnės 
dalies. Palygino. Dabar kai- 


riojoje buvo didesnė dalis. At- 
kando iš kairiosios. Vėl paly- 
gino. Vėl dėšinioji dalis buvo 
didesnė. ` 


— Reikės vėl atkąsti nuo 
dešiniojo gabalo, —tarė lokys ir 
jau buvo bekandąs. 

Katės krypt, žvilgt žvilgt 
viena į kitą, lyžt lyžt susige- 
rino ir tarė lokiui: 

— Dėkui tau už darbą! 
Daugiau  nebesirūpink, mes 
pačios geruoju baigsime da- 
lytis. 

— Taip ir gerai, — sako 
lokys, — visada geriau taikiai 
gyventi. 

— Atiduok mums likusiji 
sūrį, — prašo katės. 

— Likusiji sūrį?! Aš jį pa- 
siliksiu sau už darbą. Kiek 
mažoka, bet tiek to! 

Tėvas: Ir aš jau pabaigiau savo 
darbą (Sėdasi prie visų ir valgo)., 

Motina: Šiandien ir tu, Stasyt, pa- 
rėjai kartu su berniukais? 

Stasytė: Taip, mamyte. 

Jonukas: Siandien mokytojas mus. 
ırumpiau pamokė ir išvažiavo. 

Albertas: Sako, miestelin. 

Tėvas: Šiandien visi eisime bulvių 
kasti. 

Vaikai: (visi) Gerai, tėveli, eisime. 


Nr 24 VAR PE LOS 
JUOZAS STEPONĖNAS 
2-jų veiksmų scenos vaizdelis 

VB: K Er] A 

Tėvas, 

Motina, 

Jonukas 14 m. | 

Albertas 10 m. ; jų vaikai 

Stasytė 9 m. J 

Petrukas 10 m. ) 

Aldutė 10 m. Ika ak a 

Amanas 117. 2 e MO: Vaikai 

Algis 12 m. | 
I VEIKSMAS 


Paprastas sodžiaus kambarys. Tė- 
vas sėdėdamas taiso krepšį, moti- 
na ruošia pietus. 


LS CE NA 


Tėvas: Pernai krepšį nupyniau, 
o šiemet reikia jau taisyti. 

Motina: Pataisysi ir jo pakaks dar 
šiemet. eNA 

Tėvas: Na, žinoma, kad bus dar 
geras. 

Motina: Kažkas vaikai ilgai nepa- 
reina iš mokyklos. 

Tėvas: (Žiūri pro langą). Taigi, 
nesimato dar. 

Motina: Viską jau suruošiau, o jų 
vis dar nėra. 

Tėvas: (Vėl žiūri pro langą). Jau 
ateina, jau (Po trumpos valandė- 
lės įeina vaikai). 


2 SCENA 


Vaikai: (Visi, ne kartu) Labas, 
motute! labas, tėveli! 

Motina ir tėvas: Labas, labas, 
vaikeliai! Ar jau sugrįžote? 

Vaikai: Jau, mamyte! Jau, tėveli! 

Motina: Padėkite knygas ir sėskite 
valgyti (Vaikai padeda knygas 
ir susėda už stato; visi valgo). 


Motina: Paimkime degtukų, sukur- 
site ugnį, išsikepsite bulvių. 

Vaikai: (Vėl visi) Tai bus gerai! 

Stasytė: Aš jau pavalgiau. 

Kiti vaikai: Ir aš, ir aš... (Visi 
eina iš užustalės). 

Tėvas: Motin, surink visus maišus 
ir paimk į laukus. O aš paimsiu 
krepšius ir šakes. 

Motina: Gerai! O jūs, vaikai, pa- 
ruoškite pamokas ir vėliau atei- 
kite. Degtukus aš jau paėmiau 


(Tėvas ir motina išeina, lieka 
vieni vaikai). 
3: SCENA , 


Albertas: (/ma knygas) Jonuk, tu 
man padėk aritmetikos uždavi- 
nius padaryti. | 

Jonukas: Gerai, padėsiu, bet pir- 
ma tu pats pamėgink juos pada- 
ryti. Matai, ir aš turiu savo dar- 
bą (Ima knygas ir sėdasi prie 
Alberto). 

Stasytė: O man nieko neužduota, 
aš galiu ir taip pasėdėti (Alber- 
tas skaičiuoja, Jonukas rašo, 
Stasytė žiūri į juodu). ; 

Jonukas: (Po ilgesnio laiko) Aš. 
jau baigiu. u 

Albertas: O man dar daug liko 
(Vėl abudu imasi darbo). 

Jonukas: (Linksmai) Aš jau pabai- 


„giau! Stasyte, padėk mano kny- 


gas (Stasytė deda jas lentynon, 
Jonukas prieina prie Alberto, 
žiūri jo darbą). 

Stasytė: Aš, Joneli, jau padėjau 
knygas. 

Jonukas: Ačiū, Stasyte! Tu, Al- 
bertėli, štai šitaip padaryk (Sė- 
dasi prie jo, rodo sąsiuvini kas 
reikia padaryti). 

Albertas: (Po ilgesnio laiko) Aš 
jau padariau, tik tu, Joneli, pa: 
tikrink mano darbą (Jonukas vėl 
žiūri į Alberto sąsiuvinį). 

Jonukas: Visai gerai. 

Stasytė: Tai gal jau eisime? 

Jonukas: Zinia, kad eisime (Visi 
rengiasi). : 

Albertas: Tai bus smagu laukuose. 

(Visi išeina). 


Uždanga. 


II VEIKSMAS 


Jonukas, Albertas ir Stasytė sėdi 
aplink sukurtą laužą. Netoli ma- 
tyti miškas. 


1:SCE-NA 


Jonukas: (Deda bulves į ugnį) O 
kaip karšta... 

Stasytė: Zinoma, ugnis karšta (Už 
scenos girdėti kitų vaikų balsai). 

Albertas: Kas ten taip rėkauja? 
(Visi klauso). 

Jonukas: Gal vaikai ateina. 

Stasytė: O gal (Įeina Petrukas, 
Antanas, Algis ir Aldutė). 


Z. S C ENA 


Aldutė: Kaip čia pas jumis gražu! 

Jonukas: O nieko sau... Prašome 
pas mus! (Visi susėda prie laužo). 

Albertas: Dabar bus maža bulvių. 
„Aš nubėgsiu ir daugiau atnešiu. 

Jonukas: Gerai sakai! Bėk! (Al- 
bertas išbėga). 


Antanas: Koks šieme gražus bul- 
vėkasis. 


Algis ir Petrukas: Labai gražus. 


Jonukas: O pas jumis, Petreli, ar 
dar daug bulvių liko nukasti? 
Petrukas: Ne, jau šiandien pa- 

baigsime (Įbėga Albertas). 

Jonukas: Duok bulves greičiau. 
Aš jas įdėsiu (paima ir deda). 

Aldutė: Aš žinojau, kad*+bulves 
kepsime, tai;ir. druskos pasiėmiau. 

Algis: Tai tu gera šeimininkė, bul- 
vės bus gardesnės. 

Jonukas: Aš sumaniau gražiai pa- 
žaisti. Jei norite, aš jums papa- 
sakosiu. 

Visi: Norime, norime! 

Jonukas: Aš būsiu jūsų vadas, 
o jūs manęs klausysite. Ar su- 
tinkate? 

Visi: Sutinkame, sutinkame! 
Jonukas: Tai gerai! Dabar bulves 
suvalgykime (Ima iš ugnies). 
Algis: Oi, kokia karšta! (Visivalgo). 

Petrukas: Bet gardį. 

Aldutė: Imkite druskos! Ar pamir- 
šote? 

Visi: Nepamiršome, duok! 

Antanas: Man ir taip gardu. 

Jonukas: Na, eikime namo, jau 
vakaras. Išsirikiuokite po du! 

Algis: Man poros nėra. . 

Jonukas: Tai eik iš užpukalio. 

Algis: Gerai. 

Jonukas: Eidami dainuosime: Šil- 
tas gražus rudenėlis. 

Visi: Gerai! gerai! (Visi sustoja 
poromis, Algis užpakaly). 

Jonukas: Zengte marš! Viens, du! 
viens, du! 


Vaikai eina ir dainuoja: 
Šiltas gražus rudenėlis 
tam-ta dria-driam! 


Lygus kelias vieškelėlis 
tam-ta dria-driam! 


Vaikai išėjo, už scenos dar girdėti 
dainavimas. 


Uždanga lėtai nusileidžia. 

PAMOKŲ, MAT, NEMOKĖJO 


NPP 
“ ` i 
hi 


Damijonas iš mokyklos = Pamokų, mat, nemokėjo, 
Niūrus ėjo į namus. Na ir... verčiau nutylės 

— Kokia priežastis? —paklausit. Išdavas. Todėl nūn troško 
Atsakau: „Vyrukas mūs Pyktį ant ko nors išliet. 


Taigi eina jis. Tik žiūri: Pradeda vyruks jį vytis. 

S A erans Pakely upelis taikės. | 
Rainis prausias prie tvoros, Katins strykt, o Damijonas, 
Bet staiga, lyg ką nujausdams, Lygsvaros ant siauro liepto 

į i Neišlaikęs, pūkšt staiga 
Kad šoko bėgt, o iš paskos Vandenin stačia galva... 


* 

Siaurės vėjas 


Verkia piktas šiaurės vėjas, 
Mūs padangėje užklydęs, — 


Jis su rudeniu atėjo 


Lig pavasariui trankytis. 


Perskenda skersai per sodą, 
Paskui grįžta į kiemelį, 
Savo galią visiems rodo, — 
Laužo jaunąjį klevelį. 


Nepamiršta aplankyti 
Ir tylaus rūtų darželio, 
Kur pavasarį sesytė 
Sėjo gėles su dainele. 


Jurgiukas 

— Nieko iš tavęs, tur būt, ne- 
bus, vaikeli, — kalbėjo kartą jam 
tėvas, — likai neužauga mūsų šei- 


mynoj, ir tiek. 

— Užaugs, dar vaikas, — už- 
tardama jį pastebėjo motina, — daug 
kuo didesnis gal. Kai auga, tai nė 
nepamatai, kaip užauga. Ziūrėk, 
dar vaikas, dar be kelnių bėgioja, 
praeis metai kiti— visiškas bernas. 

— Ak, duok Dieve, kad užaug- 
tų į žmones — didelis bus, ar ma- 
žas — bet ne į vilkus. 

— Tu vėl apie ką kita. Tik vai- 
kui nerimasties jausmą sukeli. 

Motina jam buvo daug geresnė 
už tėvą. Mažiau jį mušė. Rečiau 
pagramdinuku vadino. Visi jos vai- 
kai buvo. Visus ji lygia širdimi 
mylėjo. Supyks ant kurio, tai ir 
blogesniu vardu pavadina. Atsi- 
leis — paglosto, pabučiuoja. Tik 
užgresia kiekvienam: 


— Dabok man, kad T 


V. Kuolaitis. 


kapitonas 


už kitus nebūtum, kad svietas man 
akių dėl tavęs nežibintų. 

Ir klausė visi motinos, labiau 
negu tėvo. Kiekvienas jos kreives- 
nis žvilgterėjimas buvo paliepimas: 
daryti ar nedaryti, eiti ar neiti. 

Be jo šeimoj dar buvo du bro- 
liai ir trys seserys. Tik viena se- 


„suo vyresnė už jį penkeriais me- 


tais, kiti jau beveik suaugę. Vyres- 
nioji sesuo šiemet išėjo už vyro. 
Per vestuves jisai sėdėjo ant kros- 
nies ir pro kaminą, kyšterdamas 
galvą, niuniavo: j 

Kur jūružė Nemunėlį 

bučiuoja saldžiai, 

lietuvaitė bernužėlį 

vaišina gardžiai. 

Kiti kaimo vaikai sukeliojosi 
tarp vestuvininkų, visus saldainius 
aprankiodami, jisai nė ton pusėn 
nežvilgterėjo. 

— Pričiulps ten jie saldainių, — 


"galvojo dėliodamas balanas. 


Prieš vestuves motina pasakė 

jam nesimaišyti, ir nesimaišo jis, 
Kas, kad galvą kartais kyšteria, 
norėdamas pamatyti, 
duasly taip trepsendamas dūksta. 
Ir vėl atgal. Niekas jo neatsimena. 
Pyrago nieks nekyšteria. Bet ir 
gerai gal, kad niekas jam galvoti 
netrukdo. Jis galvoja apie jūružę, 
Nemunėlį, lietuvaites. 

— Tai ir tenai yra lietuvaičių... 
Kažin, kur toji jūružė su Nemunė- 


liu bučiuojasi — tai kad pamatyti 
nors kartą... Jis kalba pats sau. 
— Jurgis Pagramdinis! — pa- 


rodo i jį Simienės Jonukas. 

Kiti vaikai juokiasi iš jo. 
Rodo pirštais. O jis tik pasitrau- 
kia atgal ir sušnibžda: 

— Nebūtų. dabar Onos vestu- 
vių, nesišaipytumėte iš manęs. Tuoj 
jus visus iš čia išgintų. 


* 


Atėjo pavasaris. Jų kaime atsi- 
rado sviedinys ir tinklas. Ištems 
bernai ketvirtadienio ir sekmadie- 
nio vakarais tinklą ir lupa sviedinį 
iš vienos pusės 
stebi iš tolo. Kaip jiesustoję, kaip 
daužo—jis nekreipia dėmesio. Vi- 
sas jo dėmesis nukreiptas į svie- 
dinį. Tik laukia, tik plasta, kada 
išlėks į šoną, kad nors rankomis 
paliesti galėtų. O kai jau pačium- 
pa, tai viena ranka kilsterėjęs, kita 
kumštin sugniaužta kad vožters, 
kiek 'tik jėgų beturėdamas, sviedi- 
nys net švilpdamas lekia: 

Bernai ir sako tada: 

— Būsi geras lošikas. 
= Jurgiukas nesididžiavo šiuo pa- 
gyrimu. Jam norėjosi tik vieno: 
būti užaugusiu bent taip, kad iš 
visų jėgų pasišokėjes galėtų tinklo 
virvę pasiekti. Ir kai tik bernai su- 
stodavo lošti — tuoj jis už svie- 
dinio ir mėgina vis permušti per 
tinklą, kad neįkliūtų pats jin, kad 
ranka nepaliestų, nes girdėjo, kad 
už tokius daiktus arba sviedinys 

kuris ten vi- 


kiton. Jurgiukas 

prarandamas, arba 
punktas. 

Kiti vaikai taip pat daužė, ne- 
pasiduodami Jurgiukui. Pavydėjo 
jam, kad geriau už visus daužo, 
kad aukščiau pašoka. Dažniausiai 
būdavo taip, kad priešingoji Daso 
pralošusi pasakydavo: 

—.A,. pas jūs yra Barandi 
nis — nieko nuostabaus, kad iš- 
lošėte. | 

— Eikš, Jurgi, pas mus!—šaukė 
tada ji. 

Jurgiukas pereidavo tada kiton 
pusėn, O jo.vieton ateidavo kuris. 
nors iš ten. Po lošimo vėl anieji 
pasakydavo: i 

— Pasiėmėte Tagra maini kas 
jum neišlošti. 


priskaitomas 


* 


Ir visai tiesą sakė motina: nė 
neapižiūrėsią, kaip užaugsiąs. Per 
pavasarį Jurgiukas tiek tysterėjo, 
kad net pats nustebo. Jau be jo- 
kio vargo pasiekia tinklo viršų. 
Bernai jau jį savo tarpan kviečia. 
Ir būva taip, kad nuolatos išlošia 
toji pusė, kurioje Jurgiukas. 

Jurgiukas nesididžiavo dabar 
savo vikrumu, kurio kiti negalėjo. 
parodyti, bet stengėsi nuolatos 
lošti taip, kad niekas jam nepri- 
kištų, jog blogai lošiąs, jog dėl jo 
pralošią. Ir buvo juo visi paten- 
kinti, kiekvienas norėjo lošti toj 
pusėj, kurioj buvo Jurgiukas. 

Jo rankos sustiprėjo, kojos pa- 


storėjo, krūtinė, atrodė, daug la- 
biau išsipūtė. Paprašys. piemenis, 
kai tik išgirsta sviedinį : dunksint. 


kad paleistų palošti bent pusvalan- . 
džiui - tie visuomet sutinka. Dabar 
jau jo nėr. Pagramdiniu, nei pa- 
gramdinuku nieks nepravardžiuoja. + 
Vyresnieji mato jame vikrų vaiką, 
jaunesnieji stačiai bijo prieš jį ir 
žiobterti. Ko gera, voš kalbamojon, 
kaip sviedinin, ir turės rasalu apsi- 
pylęs nutilti. Jurgiukas, tiesa, nie 


380 


kam nesudavė, netgi niekam nepa- 
žadėjo duoti. Bet jau pati jo iš- 
vaizda, kuris jį matė lošiantį, su- 
keldavo tam baimės. 


Praėjo dar žiema. Pavasarį Jur- 
giukas jau neganė. Tėvas pris kyrė 
keltavas kaimyno piemeniui pasa- 
kydamas: 

— Mano Jurgiokas 
išaugo, kad sarmata 
"keltavas. 

Tą vasarą buvo surengtos kelių 
apylinkės kaimų tinklasviedžio rung- 
tynės. Jurgiukas galvojo taip pat, 
esą reikią ir jiems pasirodyti. To- 
dėl sykį bernams pasakė: 

— Mums reikia sudaryti stipri 
"šešiukė, išsirinkti kapitonas, turėti 
pora atsarginių, kurie, reikalui 
esant, galėtų kitus pavaduoti. 


jau tiek 
ir leisti in 


— Dar ten rinksim! Būsi mūs 
kapitonas, ir po rinkimų! — nu- 
sprendė bernai. 

Jurgiukas noriai sutiko. Bet 


drauge žinojo, kaip atsakomingas 
yra už viską. Nuo jo sumanumo 
beveik viskas pareina. Reikia visi 
gerai išlavinti, kad jei ne pirmieji, 
tai bent antrą vietą užimtų. 
Rungtynių dieną daug žmonių 

susirinko. Visi negalėjo atsistebėti- 
kaip lošė Jurgiuko grupė. Jų pu- 
sėj sviedinys reta kada tenukris- 
davo. Po kiekvieno lošimo apsup- 
davo bernai mažiaus;—savo kapi, 
toną Jurgiuką ir triskart sušuk- 
davo: 

— Nemunas! 
nas! 

Ir Jurgiuko tėvai buvo per tas 
rungtynes. Motina tada pasakė tėvui: 

— E kas, aš tau sakiau, kad 
kai auga vaikas, tai nė nepamatai 
kaip užauga. 

Tinklasviedžio rungtynių orga- 
nizatoriai išdalino pirmąsias tris 
vietas laimėjusiems dovanas. Pir- 
moji teko Jurgiuko grupėn. Do- 
vanų dalintojas dar pasakė: 

— Ypatingo pagyrimo vertas 
yra Jurgis Lapėnas, Trakelių gru- 
pės kapitonas. 

— Girdi, - kumšterėjo Jurgiuko 
tėvas motinai, — jį visi dabar ka- 
pitonu vadina. 

— Jurgiukas kapitonas,—ėjo iš 
lūpų lūposna visame Trakelių kai- 
me,—parodė, ką mūsiškiai gali pa- 
daryti. 


Nemunas! Nemu- 


r, 


94010; 


Suo ir asilas 


‘Šuo visaip šokinėjo apie 
ūkininką ir gerinosi.  Ūkinin- 
„kas šunį meiliais žodžiais va- 
dino, glostė.. Pagaliau, davė 
jam duonos plutelę, nuo stalo 
paėmęs. 

Asilas tai matė ir tarė sau: 

MA Kartą. IL aš. taip 


padarysiu, kaip šitas šunpalai- 
kis. Ūkininkas mane dar la- 
biau pamylės. 

Bet ne taip buvo, kaip 
asilas galvojo. Kai jis pradėjo 
glaustis prie ūkininko ir nu- 
mynė jam koją, tai pančiu 
gavo, ne duonos plutą. 

Vasiūnai 


Vasiūnai stovi aukštoje vietoje. 
Aplinkui gražūs vaizdai. Netoli, už 
poros kilometrų, matyti miestelis, 
gale sodžiaus — mūro siena, ku- 
ria aptverti kapai. Prie sodžiaus 
yra nemaži durpynai, apaugę krū- 
mokšniais. Reikia spėti, kad seno- 
vėje čia augo didžiuliai miškai ir 
buvo nemažas ežeras. Apie tai 
mėgsta pasakoti ir mūsų seni 
žmonės. 

Prie Vasiūnų, kaip sako seni 
žmonės, buvo didelis ežeras. Apie 
tą ežerą yra toks padavimas. 

Mūsų kraštą valdė kunigaikštis 
Miras. Jo pilis buvo ant Svi- 
lionių kalno. Iš jos ėjo keliai į 
visas šalis. Kelias ėjo ir to ežero 
pakraščiais. 


Kartą kilo karas su kryžiuo- 


čiais. Visi žmonės bėgo į Svilionių 
pilį, ieškodami 
bausaus priešo. Žmonės važiavo 
su vaikais, su Visa savo manta. 
Važiavo ir viena turtinga moteris 
puikia karieta ir puikiais arkliais. 
Kai karieta buvo arti ežero, staiga 
kilo baisus vėjas, Jis apvertė ka- 
rietą ir arklius į ežerą ir nuskan- 
dino su visomis brangenybėmis ir 
jų šeimininke. Tą valandą prasme- 
go ir pats kelias. Nuo to laiko 
ežere pradėjo augti žolės, paskui 
visas ežeras užaugo ir pasidarė 
nepereinamas liūnas. 


Toji moteris vadinasi Magdale- 


na, tad ir ta vieta buvo praminta 


Magdžiute, arba Magdės tilteliu. 
Užrašė J. Dr—tė ir E. P— tė, 


Kelionės po Australiją 


Australija yra ne tik toliausiai 
nuo Europos žemyno, bet podraug 
mažiausia pasaulio dalis. Jos kran- 
tus plauna iš visų pusių didžiau- 
sias vandenynas, Didžiuoju vadina- 
namas. Todėl ji vėliausiai buvo 
atrasta ir paskiausiai ištirta. 

Keliauti po Australiją yra labai 
sunku. Mat, Australijoje yra mažai 
upių, ežerų; daugelis tų, kurios 
yra, turi sūrų vandenį, o be van- 
dens keliauti, suprantamas daiktas, 
yra pavojinga. Australijoje yra di- 
deli dykumų plotai, kur jokis au- 
galas neauga, joks gyvas sutvėri- 
mas negyvena. Laukiniai gyvento- 
jai-tamsiaodžiai buvo labai žiaurūs. 
Tad ilgus laikus tik Australijos pa- 
krančiai tebuvo 
išeivių apgyvendinti. Kas slėpėsi 
Australijos žemyno gelmėse, jokis 
baltasis ilgai nežinojo. 


žinomi ir anglų. 


XIX amžiaus viduryje? atsirado. 
vienas drąsuolis, kuris;žūt būt pa- 
siryžo pereiti per Australijos že- 
myną ir ištirti jo paslaptis. Tas. 
drąsuolis, užmokėjęs už tai savo 
gyvybe, buvo vokietis keliauninkas 
Leihardas. 


Leihardas 


prieglaudos nuo 

Pradžioje iškeliavo jis į Austra- 
lijos laukinių gyvenamą kraštą. 
Čia jis apsigyveno ilgesniam laikui. 
Begyvendamas jis tyrė Australijos 
žvėris, augmeniją, mokėsi laukinių 
„kalbų ir papročių. Jis maitinosi 
tuo, ką sumedžiodavo. Leihardas 
gyveno ne namuose, o tik didelio 
medžio stuobryje. Pats vienas, be 
draugų ir artimųjų, vien tik tyrimo 
darbui atsidavęs, išgyveno Leihar- 
das tris metus. Per tą laiką teko 
jam nemaža pavojingų valandų 
pergyventi. Kartą jis paklydo miš- 
ke ir vos nemirė troškuliu. Ir tik 
išklaidžiojęs dvi dieni po niūrų 
mišką surado savo bustą. Kitą 
kartą jis vos nežuvo nuo lau- 
kinio jaučio ragų. Dar kartą tren- 
kė perkūnas jo medin. Nuo žaibo 
užsidegė stuobrys. Jame tik ne- 
žuvo pats Leihardas. 

Pagaliau, jausdamas, kad pa- 
kankamai pažino Australijos gyve- 
nimo sąlygas, Leihardas iškeliavo 
1844 m. į pirmą savo kelionę. 
Jis ir jo draugai jojo ant arklių; 
maistą ir maišus su vandeniu ne- 
šė jaučiai. Valgio ir gėralo buvo 
paimta septyniems mėnesiams. 
Bet kas iš to! Kelionė užsitęsė žy- 
miai ilgiau. Leihardui ir jo drau- 
gams tekdavę dažnai pabadauti. 
Medžioti nebuvo ko, tad galų gale 
teko jaučiai piauti ir jų mėsa mai- 


Leihardo vilkstinė Australijos dykumose 

Laukinių užpuolimas ant Leihardo 
išvykos 


tintis. Kartą naktį užpuolė Leihar- 
do stovyklą laukiniai. Kovos metu 
vienas baltųjų žuvo, du buvo su- 
žeisti, vargais negalais buvo apsi- 
ginta nuo užpuolikų. Tuo metu 
kaitra buvo nežmoniška. Pusalkani, 
troškulio kankinami, vos kojas be- 
pavilkdami, keliavo Leihardas ir jo 
draugai prie numatytojo tikslo: 
šiaurinių Australijos krantų. Paga- 
liau, pasiekė jie vandenyno krantą. 
Čia jie sėdo laivan ir laimingai 
grįžo Sidnejun. 

Sidnejaus miesto gyventojai 
sutiko iškilmingai didvyriškus ke- 
liautojus ir jiems pagerbti suruošė 
visą eilę iškilmių. Bet tas žygis 
nepatenkino Leihardo. Jį traukė 
naujon kelionėn kažkokia nežino- 
ma jėga. Kančios, nedateklius ir 
kelionės vargai. buvo Leihardui 
nebaisūs. Jis pasiryžo dabar ke- 
liauti iš rytų į vakarus. Tai buvo 
dar sunkesnis ir pavojingesnis ke- 
lias. Si kartą maisto jis pasiėmė 
tiek, kad pakaktų dvejiem metam. 
Be to, išvykoje ėjo 15 arklių ir 
40 jaučių. A 

1848 m. Leihardas iškeliavo ir 
jau negrįžo. Praėjo metai, antri, 
treti, o apie Leihardą nebuvo jo- 
kios žinios. Ir taip jis dingo, kad 
ligi šiol nežinia, kas su juo įvyko. 

Veltui Australijos vyriausybė ruošė 
vieną po kitos išvykas į Australi- 
jos gilumą Leihardui ieškoti. Jos 
grįždavo tuščiomis. Gal būt, jis 
mirė badu ar troškuliu, 
kovoje su laukiniais, o gal pateko 
jų nelaisvėn... Būdavę ir tokie atsi- 
tikimai, kad baltieji, patekę lauki- 
nių nelaisvėn, išgyvendavo joje po, 
keliolika metų. 


ii: 


2 Po Leihardo didvyriškų žygių 
ir jo tragiško galo ilgus metus 
nieks nedrįso leistis kelionėn po 
Australiją. Ir tik 1858 m. anglas 
Stiuartas suruošė naują išvyką 
Australijai tirti. Jis buvo prityręs 
keliautojas. Šion savo didžiojon 
kelionėn jis pasiėmė su savimi tik 
du žmones: vieną anglą, kitą lau- 
kinį. Pasiėmę maisto, vandens ir 
kitų kelionei reikalingų daiktų tiek, 
kiek pagalėjo nešti penki arkliai, 


leidosi Stiūartas ir jo draugai pil-' 


non pavojų kelionėn. Praėję nuo 
pajūrio kelius šimtus kilometrų 
žemyno gilumon, jie pamatė aukš- 
tus kalnus. Tai buvo aukščiausia 
„Australijoje kalno viršūnė, geogra- 
fijoje Stiuarto kalnu vadinama. 
Bekeliaudami jie perėjo dyku- 
mas, sūrius ežerus, išsekusias upes. 
Visa, ką jis matė, aprašė, tiksliai 
ir paišė žemėlapį. | kelionės galą 


VARPELIS 


ar ŽUVO 


383 


pritrūko maisto. Tad, nesumedžicda- 
mi kitų tinkamesnių maistui žvėrių, 
gaudė jie peles ir žiurkes. Po ilgų 
vargų ir triūso keliautojai perėjo 
išilgai Australijos žemyną. Priėjęs 
vakarinį vandenyno krantą Stiuar- 
tas nuplovė savo veidą jame. Jo 
draugai išrėžė milžiniško eukalipto 
medžio žievėje jo vardą. Be to, 
buvo įkasta į žemę bonka su po- 
pieriu, ant kurio tiksliai aprašyta 
Stiuarto kelionė ir nuotykiai. 
Neilgai ilsėjosi Stinartas ir jo 
draugai eukalipto šakų pavėsyje. 
Jie iškeliavo atgal. Šį kartą teko 
dar didesnis vargas ikentėti, kolei 
laimingai grįžo namo. Pats Stiuar- 


tas, tos kelionės., metu susirgęs 

sunkia škorbuto liga, mirė po ke- 

lių mėnesių. | 
Leihardą ir Stiuartą pasekė 


daug kitų keliauninkų. Pamažu, 
metams slenkant, Australija buvo 
kaskart geriau pažinta. Ilgainiui, 
suradus ten turtingas aukso kasyk- 
las, Australijos gyventojų skaičius 
ėmė sparčiai augti. Sumažėjus 
aukso gamybai, gyventojai vertėsi 


avių ir gyvulių auginimu. Dabar 
Australijoje yra milijoniniai gra- 
žūs miestai, dideli uostai, į ku- 


riuos atplaukia iš visų kraštų lai- 
vai, kad išvežiotų po visą pasaulį 
Australijos šaldytą mėsą, vilnas ir 
javus. 


00 


Katė lakė pieną. Atbėgo 


Vi, 
Kova EN 
Katė susierzino ir kibo 
Rudžiui į akis. Rudis buvo 


Rudis ir nesiklausęs kiša sa- 
vo snuki į katės pieną. Katė 
taukšt jam per snuki. 

Kad supyks Rudžiukas! Tik 
kapt ir nutvėrė katei už 
uodegos. 


begriebiąs katę už sprando. 

Tuo laiku ėjo Meilytė. Ji 
nešė vandens kibirą. Pamatė 
šuns ir katės kovą, pliumpt 
ir apliejo abudu vandeniu. 

Nešam tėveliui pusrytėlius 


šu 
Zinelės 

=- Vasiūnai. Mes turime savo 
sviedinį ir kas šventadienis pažai- 
džiame tiklinį ir „dvi ugnis". Turi- 
me ir „Varpelį“, nes mūsų tėveliai 
išsirašo „Aidą“. ,„Varpelį“ mes no- 
riai skaitome ir jo kas sekmadienis 
nekantriai laukiame. 


De te E po cto 


Svilionys. Mes taip pat gauna- 
me ,„Varpelį“ ir ji mėgstame skai- 
tyti. Mums labiausiai patiko „Liūd- 
na pasaka“, „Kūnelis ir Širdelė“ ir 
eilutės. Kaip mes mokinamės, gal 
papasakosiu kitą kartą, 

Gailutis. 


Leidėias atsakomasis redaktorius Liudvikas Cicėnas, 


Trupinėliai 
Kraujo ežeras 


Italijoje yra nepaprastas ežeras. 
Jis kasmet rugpiūčio mėnesio pra- 
džioje pradeda raudonuoti, ir jo 
vanduo pasidaro kraujo spalvos. 
Šiemet jis raudonuoti pradėjo visa 
savaite anksčiau, negu tai daryda- 
vęs kitais metais. 

Mokslininkai labai domisi šiuo 
reiškiniu. Jie kasmet suvažiuoja 
prie to ežero su įvairiais prietaisias 
ir tiria jo vandenį. Spėjama, kad to 
ežero vandenį nudažo augą jo dug- 
ne keisti augalai, kaip: kempinės. 
Jie kasmet vienu laiku žydi ir sa- 
vo žiedais nudažo vandenį. 

Apylinkės žmonės tą ežerą va- 
dina kraujo ežeru. 


"Laiškų dėžutė 


Zig. M, Eilutes gavome. Jos mums 
netinka. Jau geresnės apysakaitės. 

B. G-—lis. Už paveiksliuką ir eilutę 
ačiū. Tik, deja, mums netinka, 

Jurginui. Iš atsiųstų eilučių mums 
tiktų tik „Žiema“. Prašytuue linksmes- 
nių. kad neįvaryti mūsų jauniems skai- 
tytojams nusivilimo. 

V. Ste—nui. Gavome, ačiū. Kuo ga- 
lėsime — pasinaudosime. | klausimus 
Tamsta rasi atsakymą „Aide“. 

Gailučiui. Ši kartą iš Tamstos daug 
medžiagos gavome.  Pažiūrėsime, kas 
mūms tiks ir ką galėsime įdėti. Tad 
lauk „Varpely“ ir atsakymų „Aide“ ir 
„Ukininke“, už visa dėkojame. 

Visiems bendradarbiams. Daugelis 
mūsų bendradarbių kreipiasi su paklau- 
simais į „Aidą“, į „Ukininką“ ir į „Var- 
pelį“ ir visa surašo viename, kartais net 
dideliame, lape. Jame surašomi kartais 
ir eilėraščiai. Daug geriau būtų, kad tas 
lapas būtų sukarpytas ir atskirai būtų 
paklausimai „Ukininkui“, atskirai paklau- 
simai „Varpeliui*“, atskirai „Aidui“. Tai 
labai palengvintų redakcijai darbą, O 
klausėjai greičiau susilauktų rūpimais 
jiems klausimais atsakymų. Prašytume 
prisitaikyti prie šio mūsų patarimo. 


Vilnius „RUCH“ spaustuvė- 


